# Neith-Hotep

Neith-Hotep (Nj.t ḥtp - "[la deessa] Neith és amable") o Neith-Hotepu (Nj.t ḥtpjw - "[la deessa] Neith està satisfeta") va ser la primera reina de l'antic Egipte, cofundadora de la I Dinastia amb el seu marit Narmer.

## Títols

Els dos títols coneguts de Neith-Hotep, eren els habituals de les reines durant la I Dinastiaː
* Primera de les Dames (ḫntỉ)
* Consort d'aquell que és estimat per les Dues Dames (sm3ỉ.t nb.tỉ)

## Genealogia

El matrimoni dinàstic de Neith-Hotep i Narmer, que inicia el període tinita amb la unificació de l'Alt i el Baix Egipte, sembla estar representat al cap de maça de Narmer. De fet, abans del seu matrimoni amb Narmer, rei tinita de l'Alt Egipte, Neith-Hotep era una princesa del Baix Egipte.
Una altra teoria, basada en la ubicació de la seva tomba, fa de Neith-Hotep un membre de la línia reial de Naqada.
Neith-Hotep se la considera, doncs, l'esposa de Narmer i la possible mare del faraó Hor-Aha, la reina Benerib. També se l'ha considerat la dona d'Hor-Aha.

## Enterrament

Neith-Hotep en jeroglífic :
La tomba de Neith-Hotep era una gran mastaba situada al districte sud de la necròpolis de Naqada, que va ser excavada per Jacques de Morgan l'any 1897. La mastaba ha desaparegut des de llavors a causa de l'erosió.
Les inscripcions dels recipients, etiquetes i segells de les tombes d'Hor-Aha i Neith-Hotep són el que suggereix que la reina era la seva mare d'Aha i que va morir durant el seu regnat.
L'elecció del cementiri de Naqada com a lloc d'enterrament de Neith-Hotep sembla indicar que és originària d'aquesta província. Això confirma la idea que Narmer es va casar amb ella perquè era membre de l'antiga línia reial de Nagada.

## Objectes arqueològics

El nom de Neith-Hotep s'ha trobat en varis llocs:
* Es va trobar un segell d'argila amb els noms de Hor-Aha i Neith-Hotep en una tomba de Nagada. Un altre segell amb l'únic nom de Neith-Hotep es va trobar a la tomba reial de Naqada. Aquests dos segells es troben avui al Museu Egipci del Caire.
* El nom de Neith-Hotep està inscrit en dos gerros trobats a la tomba de Djer, nét de Neith-Hotep. A prop del complex funerari de Djer, tombes addicionals han donat fragments d'ivori amb el nom de Neith-Hotep.
* Un fragment d'un gerro d'alabastre trobat prop de les tombes reials d'Umm al-Qa'ab porta el nom de Neith-Hotep.
* Les etiquetes que portaven el seu nom es van trobar a Helwan.

## Referències

* 1 2 Tyldesley, 2006.
* ↑ Emery, 1961.
* ↑ Roth, 2001, p. 31-35.
* 1 2 3 Dodson i Hilton, 2004, p. 130.
* ↑ Grajetski, 2005.
* ↑ Wilkinson, 1999, p. 291.
* ↑ de Morgan, 1897.
* ↑ Malek, Moss i Porter, 1937, p. 88-89.
* 1 2 Malek, Moss i Porter, 1937, p. 78.
* ↑ Malek, Moss i Porter, 1937, p. 89.

## Bibliografia

* de Morgan, Jacques. Recherches sur les origines de l'Egypte : Ethnographie préhistorique et tombeau royal de Negadah (en francès). París: Ernest Leroux éditeur, 1897.
* Dodson, Aidan; Hilton, Dyan. The Complete Royal Families of Ancient Egypt (en anglès). Thames & Hudson, 2004. ISBN 0-500-05128-3.
* Emery, Walter. Archaic Egypt (en anglès). Pelican Books, 1961. ISBN 978-0-14-020462-9.
* Grajetski, Wolfram. Ancient Egyptian Queens: a hieroglyphic dictionary (en anglès). Londres: Golden House Publications, 2005. ISBN 0954721896.
* Malek, Jaromir; Moss, Rosalind L. B.; Porter, Bertha. Topographical Bibliography of Ancient Egyptian Hieroglyphic Texts, Statues, Reliefs and Paintings (en anglès). vol. 5. Griffith Institute, 1937. ISBN 978-0900416101.
* Roth, Silke. Die Königsmütter des Alten Ägypten von der Frühzeit bis zum Ende der 12. Dynastie (en alemany). Otto Harrassowitz Verlag, 2001. ISBN 9783447043687.
* Tyldesley, Joyce. Chronicle of the Queens of Egypt (en anglès). Thames & Hudson, 2006. ISBN 0-500-05145-3.
* Wilkinson, Toby. Early Dynastic Egypt (en anglès). Londres: Routledge, 1999. ISBN 978-0-415-26011-4.